**Atklāts konkurss par doktorantu un zinātniskā grāda pretendentu pieņemšanu darbā Rīgas Tehniskajā universitātē Nr. 2021/4**

Rīgas Tehniskā universitāte izsludina doktorantu/zinātniskā grāda pretendentu atlasi asistenta studiju darbā amata vietai studiju virzienā "Ķīmija, ķīmijas tehnoloģijas un biotehnoloģija" zinātnes nozarē "Ķīmija" apakšnozarē "Organiskā ķīmija", saskaņā ar 2018. gada 9. janvāra MK noteikumiem Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās"", Eiropas Sociālā fonda projekta "Rīgas Tehniskās universitātes akadēmiskā personāla stiprināšana stratēģiskās specializācijas jomās" Nr. 8.2.2.0/18/A/017. ietvaros.

Kandidātu prasības un atlases kritēriji:

1) akreditētas doktorantūras studiju programmas doktorants vai zinātniskā grāda pretendents (turpmāk tekstā kopā saukti - Doktorants), kurš nav un nav bijis ievēlēts par lektoru vai asistentu studiju darbā;

2) doktorants plāno iesniegt promocijas darbu publiskai aizstāvēšanai un iegūt pirmo doktora zinātnisko grādu līdz 2022. gada 30. oktobrim;

3) ir sekmīgi nokārtoti doktora studiju programmas plānā paredzētie pārbaudījumi attiecīgajam semestrim un studiju gadam;

4) interese par studiju darbu un gatavība sniegt ieguldījumu studiju virziena attīstībā;

5) pozitīva promocijas darba vadītāja atsauksme par doktorantu kā potenciālu docētāju;

6) vismaz viena dalība starptautiskā zinātniskā konferencē ar prezentāciju/ziņojumu;

7) vismaz viena zinātniskā raksta publicēšana starptautiskā izdevumā;

8) dalība zinātniska projektu īstenošanā;

9) vēlamas angļu valodas prasmes B2 līmenī.

Amata pienākumi:

- vadīt laboratorijas darbus priekšmetā "Organisko savienojumu attīrīšana un analīze"

- vadīt akadēmisko bakalaura studiju programmu "Ķīmijas tehnoloģija" un "Ķīmija" noslēguma darbu izstrādi

- konsultēt akadēmisko maģistra studiju programmu "Ķīmijas tehnoloģija" un "Ķīmija" noslēguma darbu izstrādi

- sagatavot publikācijas iesniegšanai

Iesniedzamie dokumenti:

- pieteikums Doktorantu atlasei (pielikumā)

- promocijas darba pētījuma paveiktā un plānoto pētījumu laika grafiks (ceturkšņos; 1.1. pielikums)

- izraksts no priekšaizstāvēšanas protokola (ja attiecināms)

- izziņa par studijām doktora studiju programmā, ja Doktorants doktora studijas apgūst / ir apguvis ārpus RTU

- doktoranta dzīves gājuma apraksts (CV), izmantojot "Europass" formu (CV sagatavošanas vadlīnijas - 2. pielikums, angļu valodas prasmju pašvērtējuma vadlīnijas - 3. pielikums)

- iesniegums RTU rektoram par pieteikšanos vakancei (veidlapa - 4. pielikums)

- promocijas darba vadītāja rekomendācija/atsauksme par doktorantu kā potenciālu docētāju

- motivācijas vēstule (brīvā formā)

Pieteikumu atlasei (1. pielikums) un tā pielikumus var iesniegt parakstītus ar drošu elektronisko parakstu, kas satur laika zīmogu, nosūtot elektroniska dokumenta veidā uz e-adresi personals@rtu.lv vai klātienē papīra formā cauršūtu mapē RTU personāla nodaļā, Rīgā, Kaļķu ielā 1-213.

Darba samaksa amplitūdā no 217 līdz 1000 *euro* par 0,5 slodzi.

Pieteikšanās termiņš - 2021.gada 25. maijs.

 **Mēs atbalstām iekļaujošu darba vidi, un kandidātus(-es) izvērtējam, balstoties vienīgi uz sasniegumiem, kvalifikācijām, kompetenci un darba pieredzi.**

Piesakoties konkursam, kandidāts piekrīt savu personas datu apstrādei saskaņā ar Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un uzglabāšanai Rīgas Tehniskās universitātes Personāla nodaļā. Bez kandidāta piekrišanas personas dati netiks nodoti trešajām personām, izņemot Latvijas Republikā spēkā esošajos normatīvajos aktos noteiktajos gadījumos.